রুহুল আমিন রুহেল : আর মাত্র দশদিন সামনে ঈদ, বাংলাদেশর ঘরে ঘরে ঈদর খুশি, ঈদ মানে খুশি। এই খুশির সময়টা আমরা গরীর দুঃখী হক্কলে ভাগাভাগি করিয়া উদযাপন করার কথা কিন্তু বাস্তবে কিতা অয়? আমরা  নিজর ফুয়া ফুড়ি ছাড়া আর কেউরে এই খুশির লগে শামিল করি না। লাগা ঘরো ঈদর খুশি নাই, বাচ্ছাইন্তরে ভালা একটা কাপড় দিতো ফারে না আর আমরার ঘরো কাপড়োর দুকান কিনিয়া আনা অয়। গরীবোর ঘরো ভালা করি চুলা জ্বলে না, আথচ আমরার ঘরো খুরমা পোলাও সহ নানান পদের খানি বনি করা অয়।